 ڪراچي ( ويب ڊيسڪ ) نامياري پاڪستاني اداڪار فواد خان جي هڪ تصوير سوشل ميڊيا تي وائرل ٿي رهي آهي جنهن ۾ هو سپر هيرو جي روپ ۾ نظر اچي رهيو آهي. اداڪارا همايون سعيد، سائرا شهزور  ۽ شهريار منور جي هلندڙ سال ريلي ٿيندڙ فلم ” پراجڪيٽ غازي “ کي پاڪستان جي پهرين سپر هيرو فلم قرار ڏنو ويو ۽ هاڻ اهو سلسلو روڪجڻ وارو ناهي، پاڪستان جي نامياري اداڪار فواد خان بابت خبرون گردش ڪري رهيون آهي ته هو پاڪستاني فلم انڊسٽري جو ايندڙ سپر هيرو ٿيندو. سوشل ميڊيا تي فواد خان جي هڪ تصوير وائرل ٿي رهي آهي جنهن ۾ هو سپر هيرو جي ويس ۾ نظر اچي رهيو آهي، اها تصوير ۾ اسٽائلسٽ شمل قريشي ” سپر هيرو “ جي هيش ٽيگ سان گڏ پنهنجي انسٽاگرام اڪائونٽ تي شيئر ڪئي آهي. شمل قريشي جي تصويرشيئر ٿيڻ کانپوءِ سوشل ميڊيا تي تيزي سان وائرل ٿي رهي آهي، خبرون گردش ڪري رهيون آهن ته فواد خان ايندڙ فلم ۾ سپر هيرو جي روپ ۾ نظر اچي سگهي ٿو. فواد خان جي ايندڙ فلم ” دي ليجنڊ آف مولا جٽ، آهي جنهن جو مداح بي صبري سان انتظار ڪري رهيا آهن، پر فلم ۾ قانوني مسئلن سبب رولڙي جو شڪار ٿي وئي آهي.